**Referat**

L.U.G.I. Generalforsamling onsdag d. 15/2-2023 kl. 18:00

Dagsorden Jf. LUGIs vedtægter § 6.

1. Valg af dirigent. **Valgt Mogens Andersen**
2. Beretning. Vedhæftet på næste side. **Godkendt**
3. Regnskab. **Godkendt**
4. Indkomne forslag.

***Betaling 1000,- år til Kasser og Formand. Vedtaget***

1. Valg af bestyrelsesmedlemmer og 1 suppleant

På valg er:

*Anna Simmelsgaard – modtager genvalg*

*Benjamin Larsen – ønsker IKKE genvalg*

***Åse Winther Larsen -valgt***

*Anders Birnbaum – modtager genvalg*

*Suppleant*

*Louise Grønhøj – ønsker IKKE genvalg*

**Heidie Lønstrup Larsen - valgt**

1. Valg af 2 revisorer, som afgår skiftevis.

*Mogens Andersen – modtager genvalg*

1. Eventuelt.

Der henvises til Velux fonden samt en pulje Sparkassen DK har åben pt.

Heidie henviser til at der ryddes grundigt op i redskabsrummet efter ALLE aktiviteter.

Heidie forslår et samarbejde mellem Hallen og LUGI om fødselsdags afholdelse. Fx 500,- for hal og x kr./pers. til cafeteriet for meny.

Jiu-Jitsu kan komme og vise til Sjov Lørdag.
Der forslås oprydning af boldskur på sportspladsen. Evt. til brug for ”De Gule Veste”

Ved sæsonafslutning vil Dorthe gerne fortsætte med Xigonq.

Alle beslutninger tages ved simpel stemmeflerhed.

Generalforsamlingen er beslutningsdygtig uanset mødte stemmeberettigede.

Generalforsamlingen indvarsles mindst 12 dage før afholdelsen.

Tak for ordet. 2022 hvad er der så sket i det forgangene år.

Vi prioritere i bestyrelsen at støtte alle de initiativer der konkret bliver efterspurgt.

Hvis der fx er en som gerne vil starte en ny aktivitet eller et nyt hold.

Dorthe Nelleberg som jeg sidste år udråbte til årets ”fighter” med hendes nystartede Jiu-jitsu hold har fået lidt mere vind i sejlene og der er nu ved at være et helt pænt fremøde fra både nær og fjern. Det er også blevet til flere ture til stævne og graduering i det for gangende år, senest forrige weekend 3.-5. feb. Det er en virkelig stærk indsats fra en som tydeligt brænder for at få flere med.

Der er fortsat deltagere på gymnastik holdene hvor opbakningen er nogenlunde. Indsatserne på dette område er anført at Gymnastikudvalget med Jonna i spidsen.

De stod for afholdelse af en stor flot gymnastikopvisning med besøg af et flot efterskolehold, senior gymnasterne Vendelboerne og vores egne hold. Hallen var fyldt til bristepunktet, med deltagere og mange tilskuere.

Der er Gymnastikopvisning under planlægning d. 25/3 kl. 14 med forlængelse af Sjov Lørdag. En dag tidligere end det fremgår af Lendum Kalenderen.

Badminton er fortsat populært og vi har udvidet mulighederne for at spille, uden træner til også at omfatte tirsdage aftener hvor der fortsat er ledige pladser. Bente Moesgaard valgte at takke af som koordinator efter mange år med den post. Mange tak til Bente.

Bowls kører deres eget løb og består af en dygtig trofast skare som har spillet hver torsdag, ført an af Conny Matthiasen . De har repræsenteret klubben flot flere gange og var senest i efteråret vært ved et rigtigt fint stævne.

I Brønderslev i foråret tog de 1.-2. og 4. pladsen af 10 hold, og i november bød vi således endnu en gang velkommen her i Lendum.

Håndbold aktiviteterne er blevet gevaldigt boosted da Heidie kom og ville forsøge at starte noget kvinde håndbold op igen. Det har været så stor en succes at selv flere af herrerne nu også er begyndt at træne. Vi har før haft et kvinde hold så derfor havde vi bolde og udstyr klar til dem. Desværre kunne de konstatere at boldene var så møre, at alt skum belægningen på boldene pludselig forlod boldenes overflade og i stedet sad i harpiksen på hænderne… Jeg fik haste indkøbt en hel stak nye bolde til både herre og damer. De er nu rigtig godt i gang 10-15 stykker hver torsdag.

Alt i alt er der gode aktiviteter i gang og vores Rulleskøjteløb og Sjov Lørdag arrangementer er også blevet godt besøgt. Særligt børn men også forældre, både fra byen men også fra både Bindslev, Frederikshavn, Sæby og længere omkring dukker op. Vi kunne dog godt bruge et par ekstra hænder til den faste hjælpergruppe omkring dette.

Der er dog forsat masser af ledig hal kapacitet og også plads til nye udendørs aktiviteter.

Vi tegner pt. godt 100 aktive medlemmer.

Knap 120.000 kr. er indsat fra Forårsfesten 2022 ved LUGI’s venner og næsten 7.000 kr. fra OK benzin hvor vi deler sponsorindtægten med KFUM spejderne fra Lendum. Tak til LUGI’s Venner og ALLE de trofaste hjælpere samt OK og Brugsen for det samarbejde.

Der er helt klart flere muligheder for yderligere finansiering fra fonde og puljer, hvis vi bare havde en som ville sørge for det.

Før sommerferien fik vi renset taget på klubhuset og regnede med at det skulle males. Desværre viste det sig at tagpladerne generelt er i så dårlig stand at det ikke kan svare sig. Vi har siden indhentet tilbud på udskiftning og det bliver en stor post i det kommende år. Jeg er i dialog med kommunen om tilskud fra en pulje der og LUGI’s Venner har også tilkendegivet et ekstra tilskud til dette. Vi håber at det kan falde på plads, så arbejdet kan starte her i foråret. Også her kunne vi bruge noget hjælp til at undersøge yderligere tilskudsmuligheder.

Jeg har personligt været en del af bestyrelsen siden 2014 og formand siden 2019. Det kan til tider være rigtig svært at holde motivationen og fortsætte når man syntes at opbakningen svigter. Vi mangler frivillige i foreningen til stort set alle opgaver.

Grundlæggende så er der en tildens i samfundet som betyder at mange har glemt at aktiviteter, lokal idræt, ungdomsklub osv. ikke er noget der kommer af sig selv.

Det samme gælder små lokale butikker, skoler og foreninger som denne. Efter min mening så er der mange der helt har glemt værdien om sammenhold, sociale aktiviteter og om at bakke op om hinanden. Vi bliver ganske enkelt bedre mennesker og opnår større livsglæde i sociale sammenhænge.

”Hvis ikke jeg er tilfreds, så kan jeg jo bare handle et andet sted!” Det kan bare ikke lade sig gøre i længden, for til sidst vil udvalget og ”tilbuddene” forsvinde hvis vi ikke deltager og bakker op om dem.

Hvis vi først bliver tvunget til at lukke ned som det er sket i andre små byer så komme det nok ikke tilbage igen.

Vi har et fornuftigt grundlag her både økonomisk og med hensyn til faciliteter og potentilt medlems grundlag.

Det er desværre tendensen og det kan være fordi mange tror, at de ikke kan gøre en forskel eller få nogen indflydelse. I vores forening er der behov for alle der har lyst til at yde en aktiv indsats, stor som lille, praktisk såvel som administrativ. Det vil bestemt kunne gøre en forskel.

En gruppe ældre herrer – tør jeg godt sige, har fundet sammen og har besluttet sig for at række ud og gøre en praktisk indsats for at forskønne vores dejlige by. ”De GULE veste” Det er et rigtigt godt initiativ som jeg hilser velkomment og vi arbejder sammen om opgaver de kan løse for os, til gængæld for nogle faciliteter hvor de kan opbevare noget ”grej”.

Tak til Bjarne Hermann Nielsen som trak sig tilbage fra sit arbejde som vores lokale Halassistent i Lendum Hallen. Han tog i sommers hul på en forlænget sommerferie. Bjarne har igennem 10 år været en stor hjælp med de daglige opgaver og har altid været behjælpelig med at arrangere håndværkere og andre vedligeholdelses opgaver for L.U.G.I. Tak for mange års godt samarbejde til Bjarne.

Det betød også at vi her i efteråret kunne byde Heidie Lønstrup Larsen velkommen som ny Halassistent. Vi håber at vi også får et godt samarbejde til glæde for Hallen og foreningen.

Tak til Benjamin som har været med i bestyrelsen de seneste 6 år men ikke ønsker at fortsætte. Jeg håber vi vil finde en som kan overtage pladsen.

Jeg vil slutte af med at sige tak for hjælpen til alle, lederne, trænerne, den øvrige bestyrelse og frivillige der gør det kæmpe arbejde med at holde klubben kørende. Uden jer kunne det ikke lade sig gøre.

Vi kan altid bruge nogle flere folk, vi skal ud og fange de folk rundt omkring der ikke allerede er aktive. Så kender i nogen så send dem endelig videre til os, uanset præferencer er der altid noget der kan hjælpes med.

På bestyrelsens vegne, tak for året 2022

Således berettet af L.U.G.I. Formand d. 15/2-2023 Anders Birnbaum

**Konstituering, Bestyrelsesmøde 6/3 2023:**

Anders Birnbaum – Formand

Anna Simmelsgaard – Næstformand

Camilla Holm Jensen – Kasserer

Aase Winther Markusen

Nis Møller

Heidie Lønstrup Larsen – Suppleant

Morten Lyng – Suppleant

Mogens Andersen – Revisor

Anette Kjeldsen Bach - Revisor